CELEX: 62011TN0622
Language: da
Date: 2011-12-02 00:00:00
Title: Sag T-622/11 P: Appel iværksat den 2. december 2011 af Francesca Cervelli til prøvelse af Personalerettens kendelse af 12. september 2011 i sag F-98/10, Cervelli mod Kommissionen

4.2.2012   
            
            
               DA
            
            
               Den Europæiske Unions Tidende
            
            
               C 32/37
            
         Appel iværksat den 2. december 2011 af Francesca Cervelli til prøvelse af Personalerettens kendelse af 12. september 2011 i sag F-98/10, Cervelli mod Kommissionen
   (Sag T-622/11 P)
   2012/C 32/74
   Processprog: fransk
   
      Parter
   
   
      Appellant: Francesca Cervelli (Bruxelles, Belgien) (ved advokat J. García Gallardo Gil-Fournier)
   
      Den anden part i appelsagen: Europa-Kommissionen
   
      Appellantens påstande
   
   Appellanten har nedlagt følgende påstande:
   
               —
            
            
               Modtagelsen af appelskriftet bekræftes, og sagen fremmes til realitetsbehandling.
            
         
               —
            
            
               Det lægges til grund, at appellen er iværksat på vegne af og til fordel for Francesca Cervelli af hendes advokater.
            
         
               —
            
            
               Den af Personaleretten afsagte kendelse af 12. september 2011 ophæves i sin helhed.
            
         
               —
            
            
               Sagen hjemvises til Personaleretten med henblik på en prøvelse af sagens realitet.
            
         
      Anbringender og væsentligste argumenter
   
   Til støtte for appellen har appellanten påberåbt sig to anbringender.
   
               1)
            
            
               Første anbringende vedrører det forhold, at Personaleretten foretog en åbenbar urigtig bedømmelse af de faktiske omstændigheder, idet den lagde til grund, at appellanten ikke kunne påberåbe sig en ny omstændighed, nemlig Personalerettens dom af 19. juni 2007 i sag T-473/04, Asturias Cuerno mod Kommissionen, ikke trykt i Samling af Afgørelser. Appellanten gør gældende, at denne dom udgør en ny omstændighed, for så vidt som dommen vedrører samme situation som den, appellanten befandt sig i, og for så vidt som analysen i dommen hovedsageligt vedrører et objektivt punkt og ikke de særlige omstændigheder i sagen.
            
         
               2)
            
            
               Andet anbringende vedrører det forhold, at Personaleretten begik en åbenbar retlig fejl, idet den gav absolut forrang til det skøn, som hviler på ansættelsesmyndighedens uafhængighed, frem for til princippet om, at Unionens administration udgør en samlet enhed.